als_Latn dik_Latn sag_Latn
X-Keyscore e ka kthyer të gjithë botën në "hard disk"3 Gusht 2013 - 11:34
Sipas zbulimeve të fundit, shërbimi sekret amerikan NSA me pak klikime mund të informohet plotësisht mbi përdoruesit e internetit. Një proces i tillë nuk është aspak i vështirë.
Sërish e ka tronditur botën zbulimi i "whistleblower" Edward Snowden. Programi i spiunazhit, X-Keyscore i përdorur nga shërbimi sekret amerikan, NSA mund t'i përgjojë përdoruesit e internetit shumë më në detaj se sa dihej më parë. Postimet në twitter apo blerjet në supermarket - asgjë nuk i ka shpëtuar X-Keyscore. Një punonjës i thjeshtë i NSA, hap një dritare të thjeshtë kërkimi në internet dhe me këtë atij i krijohet mundësia e kontrollit në të gjithë internetin, duke pasur në dorë gjithçka, e-mailet privatë, dokumente të kodifikuar, rrjetet sociale, madje me një program transkriptimi edhe bisedat telefonike. Publikimet e gazetës britanine "The Guardian" tregojnë se një proces kaq i papërfytyrueshëm nuk është aspak i vështirë. Me pak klikime mund të kesh në dorë të gjithë komunikimin online të një përdoruesi.
Përmasa të reja të përgjimit
Që në momentin që Snowden e informoi botën për programin e spiunazhit Prism, u shtuan spekulimet, se në ç'mënyrë mund ta ndiqnin jetën e një përdoruesi punonjësit e NSA-së. Por se deri ku ka mundësi të arrijë X-Keyscore - kjo ka shokuar madje vetë ekspertët. Peter Schaar i ngarkuar për ruajtjen e të dhënave të qeverisë amerikane i tha programit gjerman të ARD-së, "Morgenmagazin", se "sigurisht gjithkush që merret me çështjet e ruajtjes së të dhënave, është i bindur për cënueshmërinë e internetit. Por detajet që po publikohen tani janë vërtet të habitshme."
New York Times: Snowden - Azil politik të përkohshëm në Rusi
Të enjten, me gjithë kërkesat dhe paralajmërimet nga presidenti Obama, dhe zyrtarë të tjerë amerikanë, Rusia, përkundër rrezikut te shkeljes së marrëdhenieve me SHBA-n, i dha Edward Snoden azil politik të përkohshëm dhe u lejua të dalë i lirë nga zona tranzit e aeroportit të Moskës.
als_Latn als_Latn als_Latn als_Latn als_Latn als_Latn als_Latn